**Roope Henrik Vesterinen** (s. 12. tammikuuta 2006 Hämeenlinna) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan vasen laitahyökkääjä. Vesterinen pelaa pääasiassa seuran U20-joukkueessa.

Ura
---

### Seuraura

Vesterinen on Hämeenlinnan Pallokerhon kasvatti. Hän oli kaudella 2020–2021 tehoilla 19+22=41 seuran C-nuorten paras maalintekijä ja kolmanneksi paras pistemies. Vesterinen jakoi koko C-nuorten SM-sarjan pistepörssin yhdeksännen sijan KalPan Daniel Hirvosen kanssa.

Huhtikuussa 2022 Vesterinen teki kolmivuotisen juniorisopimuksen HPK:n SM-liigajoukkueen kanssa. Hän aloitti kauden 2022–2023 seuran U20-joukkueessa. Vesterinen sai tililleen ensimmäisen liigaottelunsa vain 16-vuotiaana runkosarjan kuudennella kierroksella 24. syyskuuta 2022 vieraissa Oulun Kärppiä vastaan. Hänet merkittiin HPK:n 13. hyökkääjäksi. Vesterinen jäi ottelussa kuitenkin ilman peliaikaa. Ensimmäiset jääaikansa SM-liigassa hän sai seuraavassa ottelussaan 13. lokakuuta 2022 vieraissa Kalevan Palloa vastaan. Vesterinen merkittiin HPK:n nelosketjun oikeaan laitaan Markus Nenosen ja Eskil Woldin viereen. Hän sai ottelussa jääaikaa 4.26 minuuttia. Vesterinen pelasi SM-liigassa kauden aikana kahdeksan runkosarjaottelua ilman tehopisteitä.

Vesterinen joutui jalkavamman vuoksi sivuun harjoituskaudella 2023–2024 ja hän palasi kaukaloihin vasta tammikuussa 2024. Vesterinen pelasi suurimman osan kaudestaan HPK:n U20-joukkueessa, mutta hän pelasi myös viisi ottelua U18-joukkueessa. Vesterinen ei kuitenkaan pelannut otteluakaan SM-liigassa.

### Maajoukkueura

Vesterinen pelasi alle 18-vuotiaiden Hlinka Gretzky Cupissa vuonna 2023. Hän pelasi myös World U-17 Hockey Challengessa vuonna 2022, jolloin Vesterinen voitti pronssia. Hän voitti Suomen sisäisen maalipörssin seitsemällä osumallaan. Yhteensä Vesterinen on pelannut 38 poikien maaottelua.

Muuta
-----

Vesterinen opiskelee Hämeenlinnan lyseon lukion urheilulinjalla. Hän harrasti lapsena myös jalkapalloa ja salibandya.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2022–2023 | HPK | U20-SM | 24 | 4 | 10 | 14 | 10 | – | – | – | – | – |
|  | HPK | SM-liiga | 8 | 0 | 0 | 0 | 0 | – | – | – | – | – |
| 2023–2024 | HPK | U20-SM | 27 | 5 | 6 | 11 | 10 | 3 | 0 | 0 | 0 | 0 |
| 1 kausi | yhteensä | SM-liiga | 8 | 0 | 0 | 0 | 0 | – | – | – | – | – |

Lähteet
-------

* Roope Vesterinen The Internet Hockey Databasessa (englanniksi)
* Roope Vesterinen Eurohockey-sivustolla (englanniksi)
* Roope Vesterinen *Elite Prospects*. Everysport Media Group AB.  (englanniksi)

### Viitteet

1. 1 2  Kevään 2022 yhteishaussa Hämeenlinnan lyseon lukioon valitut opiskelijat *kktavastia.fi*.  16.6.2022. Koulutuskuntayhtymä Tavastia. Viitattu 25.9.2022.
2. ↑  Tilastot - Roope Vesterinen *liiga.fi*. Jääkiekon SM-liiga Oy. Viitattu 25.9.2022.
3. 1 2 3 4 5 6  Roope Vesterinen *Elite Prospects*. Everysport Media Group AB.  (englanniksi)
4. 1 2  Juuso Hietanen palaa Hämptoniin – yhteensä kuusi pelaajasopimusta julki *hpk.fi*.  22.4.2022. HPK Liiga Oy. Viitattu 25.9.2022.
5. ↑  Elite Prospects - U16 SM-sarja Stats 2020-2021 *eliteprospects.com*. Everysport Media Group AB. Viitattu 25.9.2022. (englanniksi)
6. ↑  Kärpät - HPK, 24.9.2022 *liiga.fi*.  24.9.2022. Jääkiekon SM-liiga Oy. Viitattu 25.9.2022.
7. ↑  Kärpät - HPK, 24.9.2022 *liiga.fi*.  24.9.2022. Jääkiekon SM-liiga Oy. Viitattu 25.9.2022.
8. ↑  Kalpa - HPK, 13.10.2022 *liiga.fi*.  13.10.2022. Jääkiekon SM-liiga Oy. Viitattu 13.10.2022.
9. ↑  Kalpa - HPK, 13.10.2022 *liiga.fi*.  13.10.2022. Jääkiekon SM-liiga Oy. Viitattu 13.10.2022.
10. 1 2  HPK:n huippulupaus Roope Vesterinen kuntoutuu vielä keväälle: "Ammattilaisuus on tavoite, mutta en ajattele draftiä" *kerhoradio.fi*.  22.11.2023. Kerhoradio / Mediapaulit Oy. Viitattu 13.10.2022.
11. ↑  Elite Prospects - Finland U17 *eliteprospects.com*. Everysport Media Group AB. Viitattu 24.11.2022. (englanniksi)

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen